Príloha č. 1

Neoficiálny preklad

PROTOKOL K SEVEROATLANTICKEJ ZMLUVE
O PRISTÚPENÍ SLOVENSKEJ REPUBLIKY

	 Zmluvné strany Severoatlantickej zmluvy, podpísanej vo Washingtone 4. apríla 1949,

	Presvedčené, že bezpečnosť severoatlantickej oblasti bude posilnená pristúpením Slovenskej republiky k tejto zmluve,

	Dohodli sa na nasledovnom:

	Článok I.
	Po vstupe do platnosti tohto protokolu generálny tajomník Organizácie Severoatlantickej zmluvy v mene všetkých zmluvných strán oznámi vláde Slovenskej republiky pozvanie na prístup k Severoatlantickej zmluve. V súlade s článkom 10 zmluvy sa Slovenská republika stane zmluvnou stranou dňom uloženia jej listiny o pristúpení u vlády Spojených štátov amerických.

	Článok II.
	Tento protokol nadobudne platnosť, keď každá zmluvná strana Severoatlantickej zmluvy oznámi vláde Spojených štátov amerických, že ho prijala. Vláda Spojených štátov amerických bude informovať všetky strany Severoatlantickej zmluvy o dátume prijatia každého takéhoto oznámenia a o dátume nadobudnutia platnosti tohto protokolu.

	Článok III.
	Tento protokol, ktorého anglické a francúzske znenie má rovnakú platnosť, bude uložený v archívoch vlády Spojených štátov amerických. Náležite overené kópie protokolu doručí táto vláda vládam všetkých strán Severoatlantickej zmluvy.

	Na potvrdenie uvedeného dolupodpísaní splnomocnenci podpísali tento protokol.

	Podpísané v Bruseli 26. marca 2003.

	(podpisy stálych predstaviteľov 19 členských štátov NATO)